joelniklaus/EU_Wikipedias huggingface dataset:
Eik Hermann

Eik Hermann (sündinud 21. juunil 1978) on eesti filosoof. Ta on teinud koostööd mitmete loomevaldkondade esindajatega, eriti arhitektidega.

Ta on õppinud Eesti Humanitaarinstituudis ja Eesti Kunstiakadeemias. 

Ta on Eesti Kunstiakadeemia õppejõud.

Ta on ajakirja Ehituskunst kaaspeatoimetaja.

Tunnustus 
 2019 Eesti Vabariigi kultuuripreemia (Eesti Kunstiakadeemia uue hoone õnnestunud arhitektuurne lahendus, koos Juhan Rohtla, Koit Ojaliiva ja Joel Kopliga)
 2019 Eesti Kultuurkapitali arhitektuuri sihtkapitali aastapreemia (koos Joel Kopli, Juhan Rohtla, Koit Ojaliiva, Kalle Komissarovi, Rene Sauemäega; Eesti Kunstiakadeemia arhitektuurne lahendus)
 2019 Eesti Kultuurkapitali arhitektuuri sihtkapitali aastapreemia (koos Mihkel Tüür ja Rene Valneriga; näitus "Liginull")
2021 – stipendium "Ela ja sära"

Välislingid
CV ETISes.

Eesti filosoofid
Eesti Kunstiakadeemia õppejõud
Sündinud 1978
Simon Kjær

Simon Thorup Kjær (sündinud 26. märtsil 1989 Horsensis) on Taani jalgpallur, kes mängib keskkaitsjaana Itaalia kõrgliiga klubis Milan ja Taani jalgpallikoondises. Ta on koondise kapten.

2009. aastal valiti Kjær Taani aasta jalgpalluriks.

Koondisekarjäär 
Debüüdi Taani rahvuskoondises tegi Kjær 2009. aastal.

Esimese värava lõi ta koondis särgis 22. märtsil 2013 MM-i valikmängus Tšehhis vastu.

Ta on esindanud Taanit koondises 2010. ja 2018. aasta maailmameistrivõistlustel ning 2012. aasta Euroopa meistrivõistlustel.

Viited

Välislingid 

Taani jalgpallurid
US Palermo mängijad
VfL Wolfsburgi mängijad
AS Roma mängijad
Lille OSC mängijad
Fenerbahçe SK jalgpallurid
Sevilla FC mängijad
Atalanta BC mängijad
AC Milani mängijad
Serie A mängijad
Bundesliga mängijad
Ligue 1 mängijad
La Liga mängijad
Sündinud 1989
Nõmme Perearstikeskus

Nõmme Perearstikeskus on Tallinna linna Nõmme linnaosas aadressil Jaama 11 asuv perearstikeskuseks kutsutav hoone, õige nimega Nõmme Tervisekeskus, mis kuulub Lääne-Tallinna Keskhaigla koosseisu.

Nõmme Tervisekeskuse ruume kasutavad järgmised perearstide ettevõtted:
 Mustamäe ja Nõmme Perearstikeskus OÜ
 Tallinna Munitsipaal Perearstikeskus OÜ
 Nõmme Perearstid OÜ
 Hiiu Perearstid OÜ

Nõmme Tervisekeskuses osutatakse ka hambaraviteenust ja muid meditsiiniteenuseid.

Viited

Välislingid 
 Nõmme perearstikeskus - Teie arstid Nõmmel: Osaühing Perearst Piret Tammist
Murjāņi

Murjāņi on küla (vidējciems) Lätis Saulkrasti piirkonna Sēja vallas. Asub Koiva jõe ääres. Loja jõgi eraldab seda Krimulda valda jäävast samanimelisest külast

Külas asub spordikallakuga gümnaasium, seal on Internātskola ja Murjāņi bussipeatused..

Küla kohal viib üle Koiva püloonidele rajatud sild, mis valmimise ajal (1920) oli pikim omataoline sild Lätis (166,4 m). Aastal 1948 silda remonditi, aastal 1968 ehitati selle asemele aga uus raudbetoonist sild, mis rekonstrueeriti 2008. aastal. Tänapäeval on silla pikkuseks 135 meetrit.

Murjāņist läheb läbi maantee A3. Seal asuvad Murjāņi muinaskalmed on muinsusmälestistena riikliku kaitse all.

Külas asub mälestusmärk Teises maailmasõjas hukkunud alampolkovnikule Jānis Rainbergsile.

Aastal 2016 oli külas 357 elanikku. Aastal 2018 oli elanikke 288, aastal 2019 aga 280.

Viited

Saulkrasti piirkonna külad
Wissam Ben Yedder

Wissam Ben Yedder (sündinud 12. augustil 1990 Sarcelles'is) on Prantsusmaa jalgpallur, kes mängib ründaja Prantsusmaa kõrgliiga klubis Monaco ja Prantsusmaa jalgpallikoondises.

Ta alustas karjääri Prantsusmaa amatöörliiga klubis UJA Alfortville. 2010. aastal liitus ta Prantsusmaa kõrgliiga klubiga Toulouse. Ta lõi klubis särgis Prantsusmaa kõrgliigas kokku 63 väravat. 2016. aastal suundus ta üheksa miljoni euro eest Hispaania kõrgliiga klubisse Sevilla.

13. märtsil 2018 lõi ta UEFA Meistrite Liiga kaheksandikfinaalis kaks väravat Manchester Unitedi, kindlustades Sevillale esimest korda pärast 1958. aastat Euroopa karikas või Meistrte Liigas edasipääsu veerandfinaali.

2019. aasta augustis naasis ta Prantsusmaa kõrgliigasse, liitudes Monacoga.

Koondisekarjäär 
Debüüdi Prantsusmaa rahvuskoondises tegi ta 23. märtsil 2018 sõprusmängus Colombia vastu. Koondisekarjääri esimese värava lõi ta 11. juunil 2019 EM-i valikmängus Andorra vastu.

Viited

Välislingid 

Prantsusmaa jalgpallurid
Toulouse FC jalgpallurid
Sevilla FC mängijad
AS Monaco FC jalgpallurid
Ligue 1 mängijad
La Liga mängijad
Sündinud 1990
André Silva

André Miguel Valente da Silva (sündinud 6. novembril 1995 Baguim do Montes) on Portugali jalgpallur, kes mängib ründajana Saksamaa kõrgliiga klubis RB Leipzig ja Portugali jalgpallikoondises.

Ta alustas karjääri kodumaa klubis Porto. Klubi esindusmeeskonnas tegi ta debüüdi 2015. aastal. 2017. aastal suundus ta Itaalia kõrgliiga klubisse Milan. Hooajal 2018–2019 mängis ta laenul Sevillas. 2019. aasta septembris suundus ta laenule Frankfurdi Eintrachti. Hooaeg hiljem tehti tehing alaliseks. Hooajal 2020–21 valis spordiajakiri kicker Silva ta Bundesliga hooaja sümboolsesse koosseisu. Suvel 2021 siirdus ta 23 miljoni euro eest RB Leipzigisse.

Koondisekarjäär 
Ta kuulus Portugali kuni 20-aastaste koondisse 2015. aasta juunioride maailmameistrivõistlustel, kus lõi neli väravat.

Debüüdi Portugali rahvuskoondises tegi ta 26. augustil 2016 mängus sõprusmängus Gibraltari vastu.

Esimese värava lõi ta koondise särgis 7. oktoobril 2016 MM-i valikmängus Andorra vastu.

2017. aasta FIFA konföderatsioonide karikavõistluste viimases alagrupimängus lõi ta värava Uus-Meremaa vastu.

Lisaks on ta Portugali koondises esindanud 2018. aasta maailmameistrivõistlustel ja 2021. aasta Euroopa meistrivõistlustel.

Saavutused 
Porto B
LigaPro: 2015–16

Viited 

Portugali jalgpallurid
FC Porto mängijad
AC Milani mängijad
Sevilla FC mängijad
Frankfurdi Eintrachti jalgpallurid
RB Leipzigi mängijad
Primeira Liga mängijad
Serie A mängijad
La Liga mängijad
Bundesliga mängijad
Sündinud 1995
Cīrava vald

Cīrava vald (läti keeles Cīravas pagasts) on vald Lätis Lõuna-Kuramaa piirkonnas. Vald piirneb sama piirkonna Aizpute, Laža, Saka ja Dunalka vallaga.

Valla pindala on 131,6 km². 2016. aasta seisuga elas seal 1180 inimest. Aastal 2011 elas vallas 1112 lätlast, 12 venelast, 14 valgevenelast, 14 ukrainlast ja 34 leedulast. Valla keskus on Cīrava küla, vallavanem on Artis Čanders.

Ajalugu 
19. sajandi esimesel poolel olid praeguse valla alal Dzērve ja Cīrava mõisad. Aastal 1935 oli Cīrava valla pindala 116 km².  Aastal 1945 moodustati vallas Cīrava ja Upsēde külanõukogud, aastal 1949 aga vald likvideeriti. Aastal 1954 liideti Cīrava külanõukoguga likvideeritav Upsēde külanõukogu. Aastal 1960 liideti Cīrava külanõukogu Pāvilosta sovhoosi maad Saka külanõukoguga. Aastal 1968 liideti külanõukoguga Apriķi külanõukogu kolhoosi Jaunā dzīve maad. Aastal 1990 muudeti külanõukogu vallaks. Aastatel 2009–2021 kuulus vald Aizpute piirkonda.

Mälestised 

Kultuurimälestistest on riikliku kaitse all Cīrava vesiveski, Cīrava luteri kirik (altar, kantsel, orelikapp ja noodivihik), kirikuaias asuv J.E Behri hauamonument, Cīrava mõisakompleks (sealhulgas tallid, mõisavalitseja maja ja häärber ning sealse viie ruumi interjöör), Rūķi muinaskalmed, Lapegļi muinaskalmed, Ozoli muinaskalmed, Dārznieki muinaskalmed, Blieķu kalnsi linnamägi, Dzērve – Cīrava rahvakool ja Buči muinaskalmed. Kohaliku kaitse all on Cīrava mõisa teenijate maja, Cīrava kivikuhjatis, Pauga kalmete keskaegne kalmistu, Ķinti asulakoht ja kaev ning Grāveri muinaskalmed.

Loodus 

Suurim jõgi on Cepļupe. Looduskaitse all on Cīrava pärnaallee, Saarpöök, Apteegitamm, Dzērve Bērziņi allikad, Rootsi tamm, Piecžuburi valgepöök ja Bergmaņi tamm, lisaks kasvab seal arvukalt nimetuid looduskaitsealuseid põlispuid.

Asustus 

Aastal 2011 elas vallas 1112 lätlast, 12 venelast, 14 valgevenelast, 14 ukrainlast ja 34 leedulast.

Valla külad on:

Ülejäänud valla elanikud elasid külade koosseisu mitte kuuluvates taludes.

Viited

Välislingid 

 Valla kodulehekülg (läti keeles)

Läti vallad
Lõuna-Kuramaa piirkond
Kazdanga vald

Kazdanga vald (läti keeles Kazdangas pagasts) on vald Lätis Lõuna-Kuramaa piirkonnas. Vald piirneb sama piirkonna Aizpute linnaga, Aizpute, Kalvene ja Laža vallaga ning Kuldīga piirkonna Laidi, Turlava ja Rudbārži vallaga.

Valla pindala on 134 km². 2016. aasta seisuga elas seal 1326 inimest. Valla keskus on Kazdanga küla, vallavanem on Juris Moisejs.

Ajalugu 
19. sajandi esimesel poolel olid praeguse valla alal Bojase, Cildi, Kurele, Pūņi, Rokaiži ja Kazdanga mõisad. Aastal 1935 oli Kazdanga valla pindala 100,4 km².  Aastal 1945 moodustati vallas Alokste, Cildi ja Kazdanga külanõukogud, aastal 1949 aga vald likvideeriti. Aastal 1951 liideti Kazdanga külanõukoguga likvideeritav Cildi külanõukogu, aastal 1954 aga Bojase külanõukogu. Aastal 1958 liideti Kazdanga külanõukogu Tebra kolhoosi maad Kalvene külanõukoguga. Aastal 1962 liideti külanõukoguga Klostere külanõukogu kolhoosi Līdums maad. Aastal 1975 liideti sellega osa Laža külanõukogust. Aastal 1990 muudeti külanõukogu vallaks. Aastatel 2009–2021 kuulus vald Aizpute piirkonda.

Kaitstavad objektid 

Kultuurimälestistest on riikliku kaitse all Kazdanga ehk Valata linnamägi, Kazdanga mõisakompleks (sealhulgas tallid, park, pargis asuv vaas, ait, kõrts, kavaleride maja koos selle parkettpõrandaga ja häärber), Roņi muinaskalmed ehk Radziņkalns, Vītoliņi linnamägi, Rinki ehk Bojase linnamägi ja Kirikumäe nime kandev linnamägi. Kohaliku kaitse all on Kazdanga vesiveski ja koolimaja, Ādģēri keskaegne kalmistu ja Truļi muinaskalmed.

Looduskaitse all on arvukalt nimetuid põlispuid.

Asustus 

Aastal 2011 elas vallas 1241 lätlast, 26 venelast, 19 valgevenelast, 15 ukrainlast, 4 poolakat ja 35 leedulast.

Valla külad on:

Ülejäänud valla elanikud elasid külade koosseisu mitte kuuluvates taludes.

Viited

Välislingid 

Läti vallad
Lõuna-Kuramaa piirkond
Königslutter am Elm

Königslutter am Elm on linn Saksamaal Alam-Saksi liidumaal Helmstedti kreisis. Linna pindala on 130,58 km². 31. detsembril 2017 elas seal 15 774 inimest.

Geograafia 

Linn paikneb Elmi mäeaheliku kirdenõlval, Elm-Lappwaldi maastikukaitsealal, umbes 23 km Braunschweigist idas, 15 km Helmstedtist läänes ja 20 km Wolfsburgist lõunas.

Linna pääseb Braunschweigi–Magdeburgi raudteelt Königslutter raudteejaamast, mida teenindavad Regionalbahn rongid Braunschweigi ja Helmstedti, ning seda läbib liidukiirtee Bundesstraße 1. Bundesautobahn 2 kulgeb kesklinnast umbes 6 km põhjas.

Oma praegusel kujul loodi umbes 16 000 elanikuga linnake 1974. aasta haldusreformiga, kui ühendati järgmised 18 omavalitsust:

 Beienrode
 Boimstorf
 Bornum am Elm
 Glentorf
 Groß Steinum
 Klein Steimke
 Königslutter
 Lauingen
 Lelm
 Ochsendorf
 Rhode
 Rieseberg
 Rotenkamp
 Rottorf
 Scheppau
 Schickelsheim
 Sunstedt
 Uhry

Ajalugu 

Lûtere küla Saksimaa hertsogiriigis on esmakordselt mainitud 1135. aasta dokumendis, kui keiser Lothar III rajas sinna benediktlaste kloostri, kus kesksel kohal oli Peeter-Pauli kirik, väljapaistev romaani basiilika, kuhu on maetud tema ja ta naine Richenza von Northeim, samuti ka tema väimees, Welfist hertsog Heinrich Uhke. Koht on nime saanud lähedalasunud Lutteri (keskülemsaksa: lauter, "puhas, selge") jõe karstiallika järgi Elmi mägedes.

Vesilinnus püstitati 1200. aasta paiku ja 1318. aastal on ümbritsev asula dokumenteeritud linnana. 1400. aasta paiku andsid Braunschweigi hertsogid Luttere kodanikele linnaõiguse. 14. sajandi lõpust alates kutsuti kohta Konnigesluttere, mis viitas viimasele keisrile Lothar III-le, Roomlaste kuningale.

Paiknedes kaubateel Braunschweigist Magdeburgi (tänapäeva Bundesstraße 1), olid selle peamised tööstusharud varauusajal õlle pruulimine ning Elmi lubjakivi kaevandamine ja lõikamine, samas kui klooster arenes palverännaku sihtkohaks. Alles 1924. aastal liidendati kloostrikompleks ja külgnev Oberlutteriasula linnaga. Kloostri kirik on tuntud oma skulpturaalkunsti ja keisri haua poolest.

Sõpruslinnad 

 Gommern, Saksamaa, aastast 1990
 Taunton, Inglismaa, aastast 1992
 Opalenica, Poola, aastast 1998

Tuntud inimesi 

 Werner Schrader (1895–1944), õpetaja, ohvitser ja vastupanuvõitleja natsi-režiimi vastu
 Samuel Hahnemann (1755–1843), arst ja homöopaatia pioneer, kes elas Königslutteris aastatel 1796 kuni 1799
 Thilo Maatsch (1900–1983), Bauhausi kunstnik, veetis siin oma pensionipõlve

Viited

Välislingid 

 www.koenigslutter.de
 Linna sait

Alam-Saksi linnad
Alam-Saksi vallad
Helmstedti kreis
Harju-Risti õigeusu kirik

Harju-Risti õigeusu kirik oli õigeusu kirik Harju maakonnas Harju-Risti asulas. Kirikut kasutas Harju-Risti õigeusu kogudus.

Risti õigeusu kirik (vene k. Ристиская Богоявленская церковь) ehitati 1892. aastal. See asus umbes praeguse põhikooli (endise majandikeskuse) hoone kohal. Alles on kiriku juurde viinud allee ja seda ääristavad puud. 

Kirikuhoonet enam ei ole. Teada on, et pärast teist maailmasõda ja jumalateenistuste lõpetamist 1951. aastal kasutati kirikut klubina. Hoone sai kannatada tulekahjudes. Nagu vanemad inimesed on meenutanud, toimus üks põleng aastavahetusel, pärast seda, kui kirikus oli peetud nõukogulikku nääripidu. On räägitud, et tegemist võis olla süütamisega, millega sooviti kirikuhoonet jätkuva rüüstamise ja rüvetamise eest kaitsta. 

Hoone õhiti ja lammutati 1961. aasta paiku. Kiriku varemed koondati koolimaja juurde kelgumäeks. Kiriku kohale on ehitatud uus hoone, mis algselt oli Kungla sovhoosi klubi, kuid nüüdseks on koolimajaks ümber ehitatud. Ainsana on kirikukompleksi hoonetest säilinud preestri elamu, kaasajal nn õpetajate maja. Kaupluse taga asub väike õigeusu kalmistu, kus on näha ka mõni hauatähis. 

Kirikust on alles maal, mida näeb EELK Risti koguduse majas.

Viited

Risti kihelkond
Harjumaa õigeusu kirikud
Harju maakonna õigeusu kirikud
Eesti endised kirikud
Venemaa vabastusarmee

Venemaa vabastusarmee (vene keeles Русская освободительная армия) oli vene vabatahtlike üksus, mis võitles teises maailmasõjas Saksamaa poolel. 

Venemaa vabastusarmee moodustamiseks andis Adolf Hitler loa alles 1944. aasta lõpus, samas kui mittevene rahvustest Idapataljonid tegutsesid juba 1942. aastast.

Teine maailmasõda
Nõukogude Liit Teises maailmasõjas
Clément Lenglet

Clément Lenglet (sündinud 17. juunil 1995 Beauvais's) on Prantsusmaa jalgpallur, keskkaitsja. Ta mängib Inglismaa kõrgliigaklubis Tottenham Hotspur.

Ta alustas karjääri kodumaa klubis Nancy. Hooajal 2015–16 saadi esiliigas esimene koht ja tõusti kõrgliigasse. 2017. aasta jaanuaris liitus ta 5,4 miljoni euro eest Hispaania kõrgliigaklubiga Sevilla. 2018. aasta juulis suundus ta 35 miljoni euro eest Barcelonasse. 2022. aasta juulis läks ta Barcelonast laenule Tottenham Hotspuri.

Debüüdi Prantsusmaa jalgpallikoondises tegi Lenglet 11. juunil 2019 EM-i valikmängus Andorra vastu. Koondisekarjääri esimese värava lõi ta sama aasta 10. septembril, kui kohtuti taas Andorraga. Ta kuulus Prantsusmaa koondisse 2021. aasta Euroopa meistrivõistlustel.

Saavutused 
Nancy
Ligue 2: 2015–16
Barcelona
 La Liga: 2018–19
 Copa del Rey: 2020–21
Supercopa de España: 2018

Viited 

Prantsusmaa jalgpallurid
Sevilla FC mängijad
FC Barcelona mängijad
Tottenham Hotspur FC mängijad
Ligue 1 mängijad
La Liga mängijad
Sündinud 1995
Kulje Püha Eelija kirik

Kulje Püha Eelija kirik (vene keeles Кулейская православная церковь св. Ильи) on õigeusu kirik Setumaal Kulje külas, praeguse haldusjaotuse järgi Venemaal Pihkva oblastis Petseri rajoonis Krupi vallas. 

Kirikut kasutab Kulje kogudus.

Ehituslugu
Esimene puukirik ehitati arvatavasti 1715. aastal, kui siin avati kogudus. See kirik põles 1850. aastal maha ning ehitati uus puukirik, mis omakorda põles maha 1914. aastal.

Uus kivikirik rajati aastatel 1914–1917. Hoone pühitseti 1. augustil (vkj) 1917. Hoone arhitekt oli tõenäoliselt Anatoli Podtšekajev.

Viited

Välislingid

Pilt kirikust
Setumaa õigeusu kirikud
Petseri rajooni kirikud
Kalda vald
Alar Kilp

Alar Kilp (sündinud 18. juunil 1969) on eesti politoloog ja baptisti vaimulik.

Ta kaitses doktoritöö teemal "Kiriku võim ühiskonnas, kultuuris ja poliitikas peale kommunismi" Tartu Ülikoolis 2012. aastal (juhendaja Rein Taagepera).

Ta töötab Tartu Ülikoolis õppejõuna. Lisaks on ta tegutsenud Tartus baptisti vaimulikuna.
2019. aastal oli ta aasta õppejõu tiitli nominent.

Pere
Tema isa on matemaatik Mati Kilp, ema oli matemaatik Helgi Kilp (1942–2019).

Viited

Välislingid

Eesti politoloogid
Eesti baptisti vaimulikud
Tartu Ülikooli õppejõud
Sündinud 1969
STS-27

STS-27 oli NASA Space Shuttle'i programmi 27. ja kosmosesüstik Atlantise kolmas missioon. Missioon startis 2. detsembril 1988 ja see oli teine missioon pärast Challengeri katastroofi. Missiooni eesmärgid olid salastatud, sest see viis kosmosesse Ameerika Ühendriikide Kaitseministeeriumi laadungi. Hiljem avaldatud dokumentide kohaselt viis süstik NRO ja CIA jaoks orbiidile luuresatelliidi.

Missioonile startimise ajal sai süstiku parempoolse tiiva kuumuskilp tõsiselt vigastada ja komandör Gibson oli kindel, et süstik ei ela atmosfääri sisenemist üle. Maandumise järel tuvastati süstikul üle 700 kahjustatud kuumuskilbiplaadi ja üks plaat oli kadunud. Kuna kadunud plaat kattis antenni kinnitamiseks mõeldud paksu metallplaati, mis osaliselt sulas aga ei põlenud läbi, ei pääsenud kuumus laeva sisemusse ja süstik pidas atmosfääri sisenemise vastu. 15 aastat hiljem põhjustas kahjustatud kuumuskilp kosmosesüstik Columbia katastroofi.

Viited

Space Shuttle'i missioonid
1988
Sannieshof

Sannieshof on linn Lõuna-Aafrika Vabariigis Loodeprovintsis Ngaka Modiri Molema ringkonnas Tswaingi vallas.

Asula sai alguse 1920. aastal rajatud postkontorist. Sannieshof sai nime Lichtenburgi postiülema naise järgi. 1928. aastal sai asula nimeks Roosville kohaliku poliitiku Tielman Roosi järgi. Kuid uus nimi osutus ebapopulaarseks ja 1952. aastal anti linnale endine nimi tagasi.

2011. aasta rahvaloenduse andmetel oli Sannieshofi elanikest mustanahalisi aafriklasi 89,35%, valgeid 7,65%, värvilisi 2,12%, India või Aasia päritolu inimesi 0,44% ja teisi 0,45%. Tsvana keelt pidas emakeeleks 80,90% inimesi, afrikaani keelt 8,15%, koosa keelt 3,38%, inglise keelt 1,68%, sotho keelt 1,57%, ndebele keelt 1,39% ja suulu keelt 1,33%.

Viited

Loodeprovintsi (LAV) linnad
Kolmnurga võrratus

Kolmnurga võrratuseks nimetatakse elementaargeomeetrias kolmnurga külgede omadust, mis väidab, et kolmnurga iga kahe külje summa on suurem kui kolmas külg või on sellega võrdne.

Teiste sõnadega kolmnurga küljed  ja  on seoses  

Eukleidese geomeetrias käsitletakse kolmnurga võrratust kauguse teoreemina, kus kasutatakse vektoreid  ja  ning nende pikkusi:

Eukleidese geomeetria 

Eukleides tõestas kolmnurga külgede pikkuste võrratust tasapinnalises geomeetrias kasutades  joonist 1. Järgnev tõestus on välja toodud Eukleidese raamatus "Elemendid".

Alustatakse kolmnurgaga . Küljele  moodustatakse võrdhaarne kolmnurk  nii, et külg  on külje  pikendus.

Seejärel väidetakse, et nurk , nii et külg . 

Kuid , nii et külgede summa on , mis tõestab kolmnurga külgede pikkuste võrratust.

Võrratusest tulenevad valemid

Võrratus teisel kujul 
Võrratusest tulenevalt kehtivad kolmnurga külgede  ja  vahel järgmised seosed:     

Sellest valemist järeldub

Eelnevatest valemitest tuleneb, et

Seda saab panna kirja valemina

 mis on sama mis

Kolmnurga võrratuse juhud 
Kui on antud kolm külge  ja , kus  on pikim külg, siis tulenevalt -külje pikkusest saab võrratus esineda kolmel kujul: 

  
 (summavektor vektorite käsitluses) 
 , kus -külje pikkus on vähesel määral väiksem kui  ja  summa.

Näide kolmnurga võrratuse kasutamisest

Näide kahel hulknurgal 
Olgu meil hulknurk  ja selle sees kolmnurk . 

Tõestame, et kus  on ümbermõõt ehk kõikide külgede summa.

 Rakendame kolmnurga võrratust kolmnurkadele  ja  
 Saame  ja 
 Liidame võrratused:  ehk 
 Liites võrratuse mõlemale poolele suuruse 
 Saame  ehk

Kolmnurga võrratus vektorruumis 

Kui on antud normeeritud vektorruum siis üks normi määratlevaks tingimuseks on kolmnurga võrratus:

Sellest tuleneb kolmnurga reegel, mis seisneb selles, et geomeetriliste vektorite  ja  summavektoriks  nimetatakse vektorit, mis on suunatud vektori  alguspunktist vektori  lõpp-punkti ning summavektori pikkus on väiksem kui  ja  pikkuste summa.

Meetriline ruum 
Olgu  mitte tühi meetriline ruum ning  funktsioon üle reaalarvude. Üheks meetrilise ruumi tingimuseks on: 

 

Igale paarile  on vastavusse seatud reaalarv mis on  ja  vaheline kaugus: (absoluutväärtus või moodul arvude   ja  vahest).   

Tõestame antud aksioomi lähtudes kauguse definitsioonist.  

 korral:  

(M1)   

(M2) kui    

(M3)   

(M4)

Tagurpidi kolmnurga võrratus 
Tuletame meetrilise ruumi eeltoodud aksioomist tagurpidi kolmnurga võrratust.  

 korral:   

   

Teisendame võrratust eelmises peatükis mainituid sammude M3 ja M4 abil:   

   

ja sellest tuleneb   

   

ning  saame   

mis on tagurpidi kolmnurga võrratus.  

Tagurpidi kolmnurga võrratus omab kuju kus  ehk meetrilise (ja normeeritud) ruumi kaugus. Sellest tulenevalt on kolmnurga tõestus järgmine:  

mis tähendabki seda, et  

Tõestame, et tagurpidi kolmnurga võrratus kasutab fundamentaalset kolmnurga võrratust eeldades, et  :

Ning kui paneme mõlemad võrratused kokku, saame

Vaata ka 

Kolmnurk
Meetriline ruum
Vektorruum

Viited
Adelaide'i Eesti Selts

Adelaide'i Eesti Selts on Austraalia eestlaste selts. 

Seltsi juures tegutses Adelaide'i Eesti Seltsi Teater. 

Selts annab välja ajakirja Virgats.

Esimehi
...
Hugo Kukk
...

Vaata ka
Adelaide'i Austraalia Eesti Maja
Adelaide'i Eesti Muinsuskaitse Selts

Viited

Väliseesti organisatsioonid
Eesti-Austraalia suhted
Kotka Eesti Selts

Kotka Eesti Selts on Soome eestlaste selts, mis tegutseb Soomes Kotka linnas. 

Selts on Soome Eestlaste Liidu liige.

Viited

Välislingid
Seltsist Eesti Suursatkonna Helsingis kodulehel

Väliseesti organisatsioonid
Eesti-Soome suhted
Iisalmi Eesti Klubi

Iisalmi Eesti Klubi on Soome eestlaste organisatsioon, mis tegutseb Soomes Iisalmi linnas.

Selts on Soome Eestlaste Liidu liige.

Viited

Väliseesti organisatsioonid
Eesti-Soome suhted
Turu Eestlaste Klubi

Turu Eestlaste Klubi on Soome eestlaste organisatsioon, mis tegutseb Soomes Turu linnas.

Klubi loodi 2013. aastal.

Klubil on üle 200 liikme. Klubi on osa Turu Eesti keskuse tegevustest (ühingu ametlik nimi on Varsinais-Suomen Viro-keskus ry).

Klubi juures tegutsevad rahvatantsurühm Nopsajalad, laste laulurühm Laululapsed ja meeste korvpallimeeskond. Eestlaste klubi algatatud Urmas Sisaski koor harjutas ja esines Turus 2014-2018.

Viited

Välislingid
Koduleht

Väliseesti organisatsioonid
Eesti-Soome suhted
Yaqup Istipan

Yaqup Istipan (uiguuri keeles:ﻳﺎﻗﯘﭖ ﺋﯩﺴﺘﯩﭙﺎﻥ) oli uiguuri rahvusest kirjanik. Kuna Yaqup oli kristlane, oli ta sunnitud Xinjiangist põgenema. Hiljem kirjutas ta autobiograafia oma lapsepõlvest ja sellest, miks ta pidi olema ''põgenik kristuse'' jaoks.

Allikad ja bibliograafia 

 Jacob Stephen, Flykting för Kristi skull, Stockholm: Missionsförbundets Förlag 1947
 Yaqup Istipan, English-Uygur Wordbook
 rfa.org
 John Hultvall, Mission and Revolution in Central Asia
 Gunilla Törnvall, From Khotan and Kashgar

Hiina inimesed
Uiguurid
Velpke ühisvald

Velpke on valdade ühendus (Samtgemeinde) Helmstedti kreisis, Alam-Saksimaal, Saksamaal. Selle keskus on Velpke.

Samtgemeinde Velpke koosneb järgmistest valdadest:

 Bahrdorf 
 Danndorf
 Grafhorst 
 Groß Twülpstedt 
 Velpke

Alam-Saksi ühisvallad
Helmstedti kreis
Valjad

Valjad on koos suuraudade ehk suuliste ja ratsmetega nahkrihmadest päitsed hobuste juhtimiseks ja valitsemiseks. Nad pannakse hobusele pähe ratsutamise ajaks. Saartel ja Kagu-Eestis on valjaste nimeks suitsed.

Euroopas olid valjad laialdaselt kasutusel juba pronksiaja lõpust alates.

Vaata ka 
 Kuklarihm
 Põserihmad
 Kurgualune rihm
 Otsmikurihm
 Kapsel (ratsasport)
 Ratsmed
 Suulised (valjaste osa) 
 Hackamore

Viited

Välislingid 
 Valjad, Eesti Põllumajandusmuuseum 
Ratsavarustus
Hobuse hooldus

Ratsutamine
Etnograafia
Läti kunst

Läti kunsti all võidakse mõista nii Lätis kui ka lätlaste loodud kunsti.

19. sajand kuni 20. sajandi algus 
Üheks esimeseks läti maalikunsti rajajaks peetakse Oto Bērtiņšit (1817–1885), kes oli saanud oma kunstnikuhariduse Antwerpeni kunstiakadeemiast. Läti eeliseseisvusaegsed kunstnikud pidid õppima Venemaa kunstikoolides ja hiljem jätkasid enda kunstialast harimist harilikult Lääne-Euroopas, kas Prantsusmaal, Skandinaavia riikides, Belgias või Itaalias. Lätis ei olnud sellel ajal kunstikoole, ainukesed võimalused olid kas joonistustunnid tavalistes koolides või iseseisvalt. Arhitektuuri sektoris oli olukord parem. 1869. aastal avati Riia Polütehnikum, kus avati ka arhitektuuri osakond. Pärast Bērtiņšit töötasid Lätis kunstnikena Jānis Roze (1823–1897), Kārlis Hūns (1830–1877) ja maastikumaalija Jūlijs Feders (1838–1909).

Teadliku rahvusliku stiili on näha Ādams Alksnise (1864–1897) loomingus, kelle maalingutel ja akvarellidel on kujutatud Läti talupoegi tööd tegemas. Rahvuslikku stiili viljelesid ka Janis Rozentāls (1866–1916) ja Vilhelms Purvītis (1872–1945). Rozentāls oli ka oskuslik portreekunstnik ning tema käe all on õppinud Villem Ormisson kui ka Konstantin Süvalo. Purvītis oli pühendunud Läti maastikumaali arendamisele. Purvītist peetakse impressionismi rajajaks läti maalikunstis. Tänu temale pälvis läti kunst ka rahvusvahelist tuntust. Purvītis mõjutas oma loominguga Aleksandrs Štrālsi (1879–1947) ja Läti Kunstiakadeemia asutajat ja tolleaegset rektorit prof. Jānis Kugat (1878–1969), kes on Läti teatri dekoratsioonikunsti looja. Kõige kuulsamad olid Kuga Läti rahva elust jutustavatele etendustele loodud dekoratsioonid. Kuulus dekoratsioonikunstnik oli ka Eduards Vītols (1877–1954), kelle teoste hulgas leidub palju akvarelle.

Lätis, nagu ka mujal, hakati 20. sajandi algul kasutama kunstis uusi väljendusviise. Uuenduslikuma kunsti teerajajaks võib pidada Voldemārs Matvejsi (1877–1914). Prantsuse järelimpressionismi tutvustas lätlastele Jēkabs Kazaks (1895–1920) ja Jāzeps Grosvalds (1891–1920), kes hakkas hiljem maalima monumentaalseid teoseid läti sõjapõgenikest. Kunstiajaloolane prof. Boriss Vipers on nende stiili nimetanud „fantastiliseks realismiks“. Sellel stiilil oli Lätis veel mitmeid järgijaid.

20. sajandi alguse poolel, kui Läti oli saavutatud iseseisvuse, hakkasid paljud kunstnikud näitama üles huvi ka Läti rahvakunsti vastu. Näiteks hakkasid rahvakunstiga tegelema Ansis Cīrulis, Niklāvs Strunke, impressionist Jēkabs Bīne, Teodors Zaļkalns ja Burkards Dzenis. „Värsket jõudu ja loomingutahet“ said nad 1934. aasta ajaloolisest sündmusest, mil algas Lätis n-ö uus ajajärk.

Vaata ka 
 Eesti kunst

Viited 

Läti kultuur
Kupałaŭskaja metroojaam

Kupałaŭskaja metroojaam (vene keeles Купаловская (Kupalovskaja metroojaam), valgevene Купалаўская (transkribeerituna Kupalavskaja metroojaam)) on üks Minski metroo jaamadest Aŭtazavodskaja liinil Leninski rajoonis.

Jaam avati 31. detsembril 1990; see oli üks Minski metroo teise liini algsetest jaamadest. Jaama perroon on 10 meetri laiune ja 100 meetri pikkune. Jaam on ühendatud Maskoŭskaja liini Kastryčnickaja metroojaamaga. Jaam on üks kolmest Minski metroo jaamadest, mille väljapääs on rajatud varem olemas olnud hoonesse.

Jaam asub paari meetri sügavusel maa all, Maskoŭskaja liin on sellest madalamal ja Kastryčnickaja jaama viiv tunnel suundub perroonilt alla. Kupałaŭskaja metroojaam on pühendatud Janka Kupałale, ka asub selle ühe sissepääsu lähistel Janka Kupala nimeline Riiklik Akadeemiline Teater. Jaama kujunduses on üritatud edasi anda poeedi luulet. Jaama lagi on lihtne ja valge, seinad on kaetud roheliste keraamiliste plaatidega, soklid on hallikasrohelised.

Viited

Välislingid 

Infot jaama kohta (vene keeles)

 
Minski metroojaamad
Cristhian Stuani

Cristhian Ricardo Stuani Curbelo (sündinud 12. oktoobril 1986 Talas) on Uruguay jalgpallur. 

Ta mängib Hispaania kõrgliiga klubis Girona ja Uruguay jalgpallikoondises ründajana.

Ta alustas karjääri kodumaa kõrgliiga klubis Danubio. 2008. aastal suundus ta Itaalia kõrgliiga klubisse Reggina. Hiljem on ta kuulunud põhiliselt Hispaania klubide meeskonda, sealhulgas kolm hooaega Hispaania kõrgliiga klubi Espanyoli ridadesse. Aastatel 2015–2017 mängis ta Inglismaa klubis Middlesbrough.

Gironaga liitus ta hooajal 2017–18. Ta lõi sel hooajal Hispaania kõrgliigas kokku 21 väravat, olles sellega hooaja paremuselt viies mängija liigas.

Koondisekarjäär 
Debüüdi Uruguay jalgpallikoondises tegi ta 14. oktoobril 2012 sõprusmängus Poola vastu.

Esimese värava lõi ta koondise särgis 10. septembril 2013 MM-i valikmängus Colombia vastu.

Ta on esindanud Uruguayd koondises 2014. ja 2018. aasta jalgpalli maailmameistrivõistlustel, 2015. aasta Copa Américal ning 2016. aastal Copa América Centenariol.

Viited

Välislingid 

Uruguay jalgpallurid
Levante UD jalgpallurid
RCD Espanyoli jalgpallurid
Middlesbrough FC mängijad
Sündinud 1986
San Francisco Eesti Selts

San Francisco Eesti Selts on Ameerika Ühendriikide eestlaste selts, mis tegutseb California osariigis San Franciscos. Seltsi president on Mai-Liis Bartling.

Selts asutati 1950. aastatel.

Selts on aitanud korraldada Lääneranniku Eestlaste Päevi.

Viited

Välislingid
Koduleht

Väliseesti organisatsioonid
Eesti – Ameerika Ühendriikide suhted
Arhangelski Oblasti Kultuuriselts Viru

Arhangelski Oblasti Kultuuriselts Viru on Venemaa eestlaste selts, mis tegutseb Venemaal Arhangelski oblastis.

Seltsi esimees on Jüri Rebane. Selts on Eesti Kultuuriseltside Ühenduse liige.

Viited

Arhangelski oblast
Eesti kultuur Venemaal
Eesti-Venemaa suhted
Väliseesti organisatsioonid
Peter Lõhmus

Peter Lõhmus (sündinud 3. oktoobril 1966 Ukrainas Mukatševo) on eesti pangandustegelane.

Ta õppis 1987–1992 Tallinna Tehnikaülikoolis ökonoomikat ja juhtimist. Ta jätkas õpinguid 1993–1994 Columbia Ülikooli Rahvusvaheliste Suhete Koolis (inglise School of International and Public Affairs (:en)).

1996–1997 oli ta mikro- ja makromajanduse lektor Estonian Business Schoolis. Märtsist 1997 kuni juunini 2000 oli ta Eesti Panga asepresident, kusjuures 28. aprillist oli ta Eesti Panga presidendi kohusetäitja. 2001–2009 töötas ta vanemökonomistina Rahvusvahelises Valuutafondis (IMF). 2009. aasta märtsis asus tööle majandusnõunikuna Euroopa Komisjonis. Alates märtsist 2013 töötab taas IMF-is.

Viited

Välislingid 
"Peter Lõhmus: hoopis rohkem sammast", Postimees, 5. november 2018

Eestlased Ameerika Ühendriikides
Sündinud 1966
Bethal

Bethal on linn Lõuna-Aafrika Vabariigis Mpumalanga provintsis Gert Sibande ringkonnas Govan Mbeki vallas.

Bethal on asutatud 1880. aastal  Blesbokspruiti farmi maadele. Bethal on saanud nime farmiomanike naiste õdede Elizabeth du Plooy and Alida Naude järgi. Asula sai linnaõigused 1921. aastal.

2011. aasta rahvaloenduse andmetel oli Bethali elanikest mustanahalisi aafriklasi 84,69%, valgeid 13,24%, värvilisi 0,87%, India või Aasia päritolu inimesi 0,84% ja teisi 0,36%. Suulu keelt pidas emakeeleks 66,69% inimesi, afrikaani keelt 13,10%, ndebele keelt 6,76%, inglise keelt 3,48%, svaasi keelt 3,17% ja sotho keelt 1,40%.

Viited

Mpumalanga provintsi linnad
Moskva Eesti Selts

Moskva Eesti Selts on Venemaa eestlaste selts, mis tegutseb Venemaal Moskvas. Seltsi veab Mihkel Maran.

Selts asutati 1990.

Selts on Eesti Kultuuriseltside Ühenduse liige.

Moskva Eesti Seltsi sekretär on Kai Murdmaa.

Viited

Välislingid
Selts portaalis Globaalne Eestlane
http://www.delfi.ee/news/paevauudised/eesti/moskva-eesti-selts-valja-veel-ei-sure?id=29520509

Eesti Selts
Eesti kultuur Venemaal
Eesti-Venemaa suhted
Väliseesti organisatsioonid
Louieville

Louieville on linn Lõuna-Aafrika Vabariigis Mpumalanga provintsis Ehlanzeni ringkonnas Nkomazi vallas.

Kuni 1994. aastani oli Louieville KaNgwane bantustani pealinn.

2011. aasta rahvaloenduse andmetel oli Louieville'i elanikest mustanahalisi aafriklasi 99,63%. Svaasi keelt pidas emakeeleks 94,06% inimesi, tsonga keelt 3,15% ja afrikaani keelt 0,59%.

Viited

Mpumalanga provintsi linnad
Peterburi Eesti Kultuuriselts

Peterburi Eesti Kultuuriselts (vene keeles Санкт-Петербургское общество эстонской культуры) on Peterburi eestlaste selts, mis tegutseb Venemaal Peterburis.

Seltsi esimees on Viiu Fjodorova. Selts on Eesti Kultuuriseltside Ühenduse liige.

Vaata ka
Peterburi Eesti Haridusselts

Viited

Välislingid
Seltsist Eesti Instituudi andmebaasis

Eesti Kultuuriselts
Eesti kultuur Venemaal
Eesti-Venemaa suhted
Väliseesti organisatsioonid
Hertzogville

Hertzogville on linn Lõuna-Aafrika Vabariigis Free State'i provintsis Lejweleputswa ringkonnas Tokologo vallas.

Hertzogville on asutatud 1915. aastal, linnaõigused sai 1924. aastal.

2011. aasta rahvaloenduse andmetel oli Hertzogville'i elanikest mustanahalisi aafriklasi 93,5%, valgeid 3,5%, värvilisi 2,0%, India või Aasia päritolu inimesi 0,6% ja teisi 0,4%. Tsvana keelt pidas emakeeleks 62,8% inimesi, koosa keelt 15,0%, sotho keelt 10,7%, afrikaani keelt 6,5% ja teisi keeli 5,0%.

Viited

Free State'i provintsi linnad
Kosovo albaanlased

Albaanlased (albaania keeles Shqiptarët në Kosovë) on alates 20. sajandi algusest ülekaalukalt suurim etniline elanikkond (2011. aasta seisuga 1 616 869 inimest) tänapäevase Kosovo Vabariigi piirides, keda muudes keeletes nimetatakse ka kosovarideks.

Ajalugu

Tuntud kosovoalbaanlasi
Ema Teresa
Nikollë Bojaxhiu
Rita Ora
Vjosa Osmani
...

Vaata ka
Põhja-Makedoonia albaanlased
Montenegro albaanlased

Etnoloogia
Kosovo
Bidache'i vürstiriik

Bidache'i vürstiriik oli suveräänne riik praegusel Prantsusmaal Pyrénées-Atlantiquesi departemangu maa-alal.

Bidache oli Navarra kuningriigi läänivaldus, kuulutati sõltumatuks 21. oktoobril 1570, annekteeriti Prantsusmaa poolt 1790. ja vallutati 1793. aastal.

Bidache'i vürstid
1570–1576 Antoine I (Gramont'i ja Guiche'i krahv; 1526–1576)
1576–1580 Philibert (1552–1580)
1580–1644 Antoine II (alates 1643 Gramont'i hertsog; 1572–1644)
1644–1678 Antoine III (Prantsusmaa marssal; 1604–1678)
1678–1695 Antoine IV (1641–1720)
1695–1713 Antoine V (Prantsusmaa marssal; 1671–1725)
1713–1741 Antoine VI (1688–1741)
1741–1745 Louis (eelmise vend; 1689–1745)
1745–1790 Antoine VII (Lesparre'i hertsog; 1722–1801) 

Prantsusmaa ajaloolised riigid
Tveri Eesti Selts

Tveri Eesti Selts on Venemaa eestlaste selts, mis tegutseb Venemaal Tveris.

Selts on Eesti Kultuuriseltside Ühenduse liige.

Viited

Välislingid
Seltsi koduleht
Seltsi tegemisest Eesti Kultuuriseltside Ühenduse kodulehel

Väliseesti organisatsioonid
Eesti-Venemaa suhted
Londoni Eesti Selts (Kanada)

Kanada Eesti Selts on Kanada eestlaste selts, mis tegutseb Kanadas Ontario provintsis Londonis. Seltsi juhatuse esinaine on Ave Siilak.

Viited

Väliseesti organisatsioonid
Eesti-Kanada suhted
Räbke

Räbke on vald Saksamaal Alam-Saksi liidumaal Helmstedti kreisis. Valla pindala on 11,35 km². 31. detsembril 2017 elas seal 701 inimest. Küla asub põhja pool metsast Elmi mäeahelikku Schunteri jõe ääres.

Asulat on esmakordselt mainitud 1205. aasta dokumendis kui Ridepe. 16. sajandist alates on Räbke tuntud oma paberiveskite poolest, mis rahuldasid Helmstedti Ülikooli vajadusi.

Viited

Välislingid 

 www.raebke.de

Alam-Saksi vallad
Helmstedti kreis
Tasmaania Eesti Selts

Tasmaania Eesti Selts on Austraalia eestlaste selts, mis tegutseb Austraalias Tasmaanias Hobartis.

Selts asutati 1951 nime all Hobarti Eesti Selts.

Selts on Austraalia Eesti Seltside Liidu liige.

Viited

Välislingid
Kalev Kruup, Eestlased Tasmaanias

Väliseesti organisatsioonid
Eesti-Austraalia suhted
Brisbane'i Eesti Selts

Brisbane'i Eesti Selts on Austraalia eestlaste selts, mis tegutseb Austraalias Brisbane'is. Seltsi esimees on Airi Ilisson-Cruz.

Selts asutati 1951.

Viited

Välislingid
http://mk.eestiselts.org/Brisbane_Eesti_Selts_me_tegutseme__102.htm

Väliseesti organisatsioonid
Eesti-Austraalia suhted
Uppsala Eesti Kodu

Uppsala Eesti Kodu  Rootsi eestlaste sihtasutus, mis tegutses Rootsis Uppsalas.

Sihtasutus eesmärkide seas oli majandada ja hooldada Uppsalas elavate eestlaste jaoks kultuuriliseks ja seltskondlikuks tegevuseks kasutatavaid ruume.

Seltsi juhatuse esimees oli Helve Jaagu.

Viited

Eesti kultuur Rootsis
Rootsi eestlaste organisatsioonid
Eesti-Rootsi suhted
Uppsala Eesti Selts

Uppsala Eesti Selts on Rootsi eestlaste selts, mis tegutseb Rootsis Uppsalas.

Selts asutati 1944. aastal.

Viited

Eesti kultuur Rootsis
Rootsi eestlaste organisatsioonid
Eesti-Rootsi suhted
Uppsala Eesti Pensionäride Ühing

Uppsala Eesti Pensionäride Ühing on Rootsi eestlaste ühing, mis tegutseb Rootsis Uppsalas. Ühingu esimees on Vello Trepp.

Viited

Eesti kultuur Rootsis
Rootsi eestlaste organisatsioonid
Eesti-Rootsi suhted
Chicago Eesti Selts

Chicago Eesti Selts (inglise keeles Chicago Estonian Society) on USA eestlaste selts, mis tegutseb USAs Illinoisi osariigis Chicagos. 

Esimehi:
Johannes Villemson.

Vaata ka
Chicago Eesti Maja

Viited

Väliseesti organisatsioonid
Eesti – Ameerika Ühendriikide suhted
Connecticuti Eesti Selts

Connecticuti Eesti Selts (inglise keeles Connecticut Estonian Society) on USA eestlaste selts, mis tegutseb USAs Connecticuti osariigis. Seltsi esimees on Jaak Rakfeldt.

Vaata ka
Connecticuti Eesti Kool

Viited

Väliseesti organisatsioonid
Eesti – Ameerika Ühendriikide suhted
Dallase Eesti Selts

Dallase Eesti Selts (inglise keeles Dallas Estonian Society) on USA eestlaste selts, mis tegutseb USAs Texase osariigis Dallases.

Viited

Välislingid
Seltsist portaalis Globaalne Eestlane

Väliseesti organisatsioonid
Eesti – Ameerika Ühendriikide suhted
Indianapolise Eesti Selts

Indianapolise Eesti Selts (inglise keeles Indianapolis Estonian Society) on USA eestlaste selts, mis tegutseb USAs Indiana osariigis Indianapolises. Seltsi juhib Jüri Tults.

Viited

Välislingid
Seltsist portaalis Globaalne Eestlane

Väliseesti organisatsioonid
Eesti – Ameerika Ühendriikide suhted
Kesk-Florida Eesti Selts

Kesk-Florida Eesti Selts (inglise keeles The Estonian Society of Central Florida) on USA eestlaste selts, mis tegutseb USAs Florida osariigis.

Vaata ka
Lõuna-Florida Eesti Selts

Viited

Välislingid
Seltsi koduleht

Väliseesti organisatsioonid
Eesti – Ameerika Ühendriikide suhted
Lõuna-Florida Eesti Selts

Lõuna-Florida Eesti Selts (inglise keeles The Estonian Society of South Florida, ka Estonian National Association of South Florida) on USA eestlaste selts, mis tegutseb USAs Florida osariigis. Seltsi esimees on Arno Kallas.

Vaata ka
Kesk-Florida Eesti Selts

Viited

Väliseesti organisatsioonid
Eesti – Ameerika Ühendriikide suhted
Long Islandi Eesti Selts

Long Islandi Eesti Selts on USA eestlaste selts, mis tegutseb USAs New Yorgi osariigis Long Islandi saarel. 

Seltsi eesotsas on Hedy Pääro.

Vaata ka
Long Islandi Eesti Kodu

Viited

Välislingid
Seltsist portaalis Globaalne Eestlane

Väliseesti organisatsioonid
Eesti – Ameerika Ühendriikide suhted
Minnesota Eesti Selts

Minnesota Eesti Selts (inglise keeles Minnesota Estonian Society) on USA eestlaste selts, mis tegutseb USAs Minnesota osariigis. Seltsi eesotsas on Harry Teder.

Viited

Välislingid
Seltsist portaalis Globaalne Eestlane

Väliseesti organisatsioonid
Eesti – Ameerika Ühendriikide suhted
Portlandi Eesti Selts

Portlandi Eesti Selts (inglise keeles Portland Estonian Society, ka Oregon's Estonian Community) on USA eestlaste selts, mis tegutseb USAs Texase osariigis Dallases. Seltsi esimees on Kalev Sepp.

Viited

Välislingid
Seltsi koduleht

Väliseesti organisatsioonid
Eesti – Ameerika Ühendriikide suhted
Seabrooki Eesti Selts

Seabrooki Eesti Selts (inglise keeles Seabrook Estonian Society) on USA eestlaste selts, mis tegutseb USAs New Jersey osariigis Seabrookis. 

Seltsi esimees on Eevi Truumees.

Viited

Välislingid
Seltsist portaalis Globaalne Eestlane

Väliseesti organisatsioonid
Eesti – Ameerika Ühendriikide suhted
Seattle'i Eesti Selts

Seattle'i Eesti Selts (inglise keeles Seattle Estonian Society) on USA eestlaste selts, mis tegutseb USAs Washingtoni osariigis Tacomas. 

Seltsi esimees on Kristi Urv-Wong.

Viited

Välislingid
Seltsi koduleht

Väliseesti organisatsioonid
Eesti – Ameerika Ühendriikide suhted
Edmontoni Eesti Selts

Edmontoni Eesti Selts (inglise keeles Edmonton Estonian Society) on Kanada eestlaste selts, mis tegutseb Kanadas Alberta provintsis Edmontonis. Seltsi esimees on Eda McClung.

Viited

Välislingid
Seltsist portaalis Globaalne Eestlane

Väliseesti organisatsioonid
Eesti-Kanada suhted
Hamiltoni Eesti Selts

Hamiltoni Eesti Selts (inglise keeles Hamilton Estonian Society) on Kanada eestlaste selts, mis tegutseb Kanadas Ontario provintsis Hamiltonis. Seltsi esimees on Merike Koger.

Viited

Välislingid
https://www.eesti.ca/hamiltoni-eesti-selts-tahistas-oma-55-tegevusjuubelit/print8466

Väliseesti organisatsioonid
Eesti-Kanada suhted
Kitcheneri Eesti Selts

Kitcheneri Eesti Selts (inglise keeles Kitchener Estonian Society) on Kanada eestlaste selts, mis tegutseb Kanadas Ontario provintsis Kitcheneris. Seltsi esimees on Ene Rebane-Billings.

Viited

Välislingid
Selts Facebookis

Väliseesti organisatsioonid
Eesti-Kanada suhted
Montreali Eesti Selts

Montreali Eesti Selts (inglise keeles Montreal Estonian Society) on Kanada eestlaste selts, mis tegutseb Kanadas Quebeci provintsis Montrealis. Seltsi esimees on Karl J. Raudsepp.

Viited

Välislingid
Seltsi koduleht

Väliseesti organisatsioonid
Eesti-Kanada suhted
Ottawa Eesti Selts

Ottawa Eesti Selts (inglise keeles Ottawa Estonian Society) on Kanada eestlaste selts, mis tegutseb Kanadas Ontario provintsis Edmontonis. Seltsi esimees on Ene Rummel.

Viited

Välislingid
Seltsi koduleht

Väliseesti organisatsioonid
Eesti-Kanada suhted
Ottawa
Port Arthuri Eesti Selts

Port Arthuri Eesti Selts (inglise keeles Port Arthur Estonian Society) oli Kanada eestlaste selts, mis tegutses Kanadas Ontario provintsis Port Arthuris. 

Selts on juhtinud Endel Tooming.

Viited

Välislingid
Port Arthuri ja Fort Williamsi visad eestlased. Vaba Eestlane, 14. september 1963

Väliseesti organisatsioonid
Saskatooni Eesti Selts

Saskatooni Eesti Selts (inglise keeles Saskatoon Estonian Society) on Kanada eestlaste selts, mis tegutseb Kanadas Saskatchewani provintsis Saskatoonis. Seltsi esimees on Rein Lepnurm.

Viited

Välislingid
Seltsist portaalis Globaalne Eestlane

Väliseesti organisatsioonid
Eesti-Kanada suhted
Sault Ste. Marie Eesti Selts

Sault Ste. Marie Eesti Selts (inglise keeles Sault Ste. Marie Estonian Society) on Kanada eestlaste selts, mis tegutseb Kanadas Ontario provintsis Sault Ste. Maries. Seltsi esimees on Ants Lübek.

Viited

Välislingid
https://www.eesti.ca/sault-ste-marie-eesti-seltsi-49-aastapaev/article14471

Väliseesti organisatsioonid
Eesti-Kanada suhted
Aŭtazavodskaja metroojaam

Aŭtazavodskaja metroojaam (vene keeles Автозаводская (Avtozavodskaja metroojaam), valgevene Аўтазаводская (transkribeerituna Avtazavodskaja metroojaam), tõlkes Autotehase metroojaam) on üks Minski metroo jaamu Aŭtazavodskaja liinil Zavodski rajoonis.

Jaam avati 7. novembril 1997. Aastani 2001 oli see Aŭtazavodskaja liini lõppjaamaks. Perroon on 100 meetri pikkune ja 10 meetri laiune. Lisaks ootesaalile on jaamal veel kolm korrust, millest kaks asuvad jaama kohal, aga kolmas, mis on mõeldud liini teenindavale personalile, asub ootesaali all. Projektis kandis jaam nime Aŭtazavod, jaama üks väljapääsudest asub Minski Autotehase kultuurimaja juures.

Jaam on kujundatud kahe löövina, mida eraldavad platvormi keskel asuvad ümarad sambad. Jaamas on ooteplatvormiga sarnaselt kujundatud ka vestibüül, mõlemas on tajutav püüd anda edasi avarust. Viimistluses on kasutatud Kreeka marmorit, graniiti ja alumiiniumi. Sammaste küljes asuvad istmed.

Viited

Välislingid

 Infot jaama kohta (vene keeles)

 
Minski metroojaamad
Mahiloŭskaja metroojaam

Mahiloŭskaja metroojaam (vene keeles Могилёвская (Mogiljovskaja), valgevene Магілёўская (transkribeerituna Magiljovskaja)) on üks Minski metroo jaamu Aŭtazavodskaja liinil Zavodski rajoonis Anharskaja linnaosas.

Jaam avati 5. septembril 2001, seni on see Aŭtazavodskaja liini lõppjaam. Perroon on 100 meetri pikkune ja 15 meetri laiune (ainus nii laia perrooniga jaam Minskis). Jaamas on invaliftid – tegemist oli esimese metroojaamaga Minskis, kuhu need rajati. Jaama juures asub ka Aŭtazavodskaja liini teenindav depoo, mis avati aastal 2003. Üks jaama väljapääs avaneb Minski Autotehase spordihalli juures. Metroojaamale on nime andnud Mahiloŭ.

Jaam on kujundatud suure staadionina. Ootesaali pikkus on 138 meetrit, kogu kompleksi pikkus aga 300 meetrit. Ootesaal on kahekorruseline ja seda katab sinine ripplagi. Lage toetavad külgedel asuvad heledast marmorist sambad. Lisaks marmorile on kujunduses kasutatud ka graniiti ja alumiiniumi. Teise korruse moodustavad teeninduskäigud, seal asub ka väike Minski metroo muuseum, mille külastamiseks tuleb registreeruda.

Viited

Välislingid

Infot jaama kohta (vene keeles)

 
Minski metroojaamad
Niamiha metroojaam

Niamiha metroojaam (vene keeles Немига (Nemiga metroojaam), valgevene Няміга (transkribeerituna Njamiga metroojaam)) on üks Minski metroo jaamadest Aŭtazavodskaja liinil Centralny rajoonis. Jaam on oma nime saanud Niamiha jõe järgi.

Jaam avati 31. detsembril 1990; see oli üks Minski metroo teise liini algsetest jaamadest. Jaama perroon on 10 meetri laiune ja 100 meetri pikkune. Jaam asub Minski ajaloolises linnasüdames, nii tuli selle rajamisel arvestada kultuurikihiga. Sissepääsu jurues asuvad Minski ajalooline raekoda ja kolm vana kirikut, nende seas ka Minski vanim säilinud hoone Peeter-Pauli kirik, mis valmis aastal 1613.

Jaama kujundamisel on püütud edasi anda ajaloolise Minski hõngu, nii sambad kui seinad kujutavad stiliseeritult puitonni. Ehitusel on kasutatud ohtralt betooni, seinu katab ka valge marmor. Kaasaegsema ilme annavad illuminaatoritena kujundatud aknad.

30. mail 1999 leidis jaamas aset Minski metroo kõige süngem tragöödia, kui lähedalasuvalt staadionilt lahkuvad inimesed tormasid äkitselt puhkenud äikesetormi tõttu metroojaama varju otsima. Selle tagajärjel hukkus 53 inimest, veel 250 said vigastada.

Viited

Välislingid 

Infot jaama kohta (vene keeles)

 
Minski metroojaamad
Frunzienskaja metroojaam

Frunzienskaja metroojaam (vene keeles Фрунзенская (Frunzenskaja metroojaam), valgevene Фрунзенская (transkribeerituna Frunzenskaja metroojaam)) on üks Minski metroo jaamadest Aŭtazavodskaja liinil Centralny rajooni ja Maskoŭski rajooni piiril.

Jaam avati 31. detsembril 1990; see oli üks Minski metroo teise liini esimestest jaamadest. 1995. aastani oli Frunzienskaja üks selle liini lõppjaamu. Algul plaaniti jaama nimeks panna Jubilejnaja, kuna üks selle sissepääs asub sellenimelisel väljakul. Hiljem nimetati jaam Mihhail Frunze auks. Jaama perroon on 10 meetri laiune ja 100 meetri pikkune.

Jaama kujundus on lakooniline, kasutatud on valget marmorit, seinu kaunistab karniis. Valgusteid ehivad messingist kompositsioonid.

Viited

Välislingid 

Infot jaama kohta (vene keeles)

 
Minski metroojaamad
Albany-Schenectady Eesti Selts

Albany-Schenectady Eesti Selts on USA eestlaste selts, mis tegutseb USAs New Yorgi osariigis. Seltsi esimees on Avo Merend.

Vaata ka
Albany-Schenectady eesti kool

Viited

Välislingid
Seltsist portaalis Globaalne Eestlane

Väliseesti organisatsioonid
Eesti – Ameerika Ühendriikide suhted
St. Catharinesi Eesti Selts

St. Catharinesi Eesti Selts (inglise keeles St. Catharines Estonian Society) on Kanada eestlaste selts, mis tegutseb Kanadas Ontario provintsis St. Catharinesis. Seltsi esimees on Jaan Eichenbaum.

Viited

Väliseesti organisatsioonid
Eesti-Kanada suhted
Sudbury Eesti Selts

Sudbury Eesti Selts (inglise keeles Sudbury Estonian Society) on Kanada eestlaste selts, mis tegutseb Kanadas Ontario provintsis Sudburys. Seltsi esimees on Erich Kiudorf.

Viited

Väliseesti organisatsioonid
Eesti-Kanada suhted
Thunder Bay Eesti Selts

Thunder Bay Eesti Selts (inglise keeles Thunder Bay Estonian Society) on Kanada eestlaste selts, mis tegutseb Kanadas Ontario provintsis Thunder Bays. Seltsi esimees on Linda Mäehans.

Viited

Välislingid
https://www.eesti.ca/kuidas-elavad-eestlased-thunder-bays/article3946

Väliseesti organisatsioonid
Eesti-Kanada suhted
Toronto Eesti Selts

Toronto Eesti Selts (inglise keeles Toronto Estonian Society) on Kanada eestlaste selts, mis tegutseb Kanadas Ontario provintsis Torontos. Seltsi esimees on Anne Liis Keelmann.

Viited

Välislingid
Seltsist Eesti Instituudi andmebaasis

Väliseesti organisatsioonid
Eesti-Kanada suhted
Kalmari Eesti Selts

Kalmari Eesti Selts oli Rootsi eestlaste selts, mis tegutses Rootsis Kalmaris. Seltsi asutaja ja esimees oli August Laisk. 

Eesti kultuur Rootsis
Rootsi eestlaste organisatsioonid
Eesti-Rootsi suhted
Launcestoni Eesti Selts

Launcestoni Eesti Selts (inglise keeles Launceston Estonian Society) oli Austraalia eestlaste selts, mis tegutses Austraalias Tasmaania osariigis Launcestonis. 

Selts asutati 13. märtsil 1954. Seltsi esimene esimees oli R. Laul.

Vaata ka
Tasmaania Eesti Selts

Viited

Väliseesti organisatsioonid
Eesti-Austraalia suhted